**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 269/2010 Z. z., ktorým sa ustanovujú požiadavky na dosiahnutie dobrého stavu vôd v znení nariadenia vlády SR č. 398/2012 Z. z. (ďalej len „návrh nariadenia vlády“) |
| **Predkladateľ (a spolupredkladateľ)** |
| Ministerstvo životného prostredia SR |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[x]  Transpozícia práva EÚ |
| *V prípade transpozície uveďte zoznam transponovaných predpisov:*Smernica Rady 91/271/EHS z 21. mája 1991 o čistení mestských odpadových vôd (Ú. v. ES L 135, 30. 5. 1991) v znení smernice Komisie 98/15/ES z 27. februára 1998 (Ú. v. ES L 67, 7. 3.1998) v znení nariadenia Európskeho parlamentu a Rady (ES) č. 1882/2003 z 29. septembra 2003 (Ú. v. EÚ L 284, 31. 10. 2003) v znení nariadenia Európskeho parlamentu a Rady (ES) č. 1137/2008 z 22. októbra 2008 (Ú. v. EÚ L 311, 21. 11. 2008) |
| **Termín začiatku a ukončenia PPK** | *december 2021*  |
| **Predpokladaný termín predloženia na MPK\*** | *december 2021* |
| **Predpokladaný termín predloženia na Rokovanie vlády SR\*** | *september/október* |
|  |
| 1. **Definovanie problému**
 |
| *Uveďte základné problémy, na ktoré navrhovaná regulácia reaguje.*Návrh zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony (schválený vládny návrh 22.9.2021) v čl. II., mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov zohľadňuje poznatky *z*aplikačnej praxe, a tak sa dopĺňajú a upravujú podmienky pre malé čistiarne odpadových vôd do 50 ekvivalentných obyvateľov (tzv. domové ČOV). Novela vodného zákona splnomocňuje v § 36 ods. 19 na vypracovanie návrhu nariadenia vlády, ktorého predmetom sú: - podrobnosti o kategóriách malých čistiarní odpadových vôd do 50 ekvivalentných obyvateľov (ďalej len „MČOV“), minimálnej účinnosti malých čistiarní odpadových vôd do 50 ekvivalentných obyvateľov, limitných hodnotách ukazovateľov znečistenia vypúšťaných splaškových odpadových vôd do povrchových vôd a do podzemných vôd, o prevádzke malej čistiarne odpadových vôd do 50 ekvivalentných obyvateľov, prevádzkovom denníku a revíznom technikovi na kontrolu stavu a funkčnosti malej čistiarne odpadových vôd do 50 ekvivalentných obyvateľov, o osvedčení pre revízneho technika ktoré vydá poverená osoba ministerstvom po absolvovaní preškolenia a o minimálnych požiadavkách na vzdelanie a prax pre revízneho technika. Novelou nariadenia vlády je doplnený a precizovaný proces povoľovania, zriaďovania a kontroly prevádzkovania malých čistiarní odpadových vôd do 50 EO (nazývaných aj „domové ČOV“). Cieľom návrhu je odstránenie časti infringementu - Porušeniu č. 2016/2191z dôvodu nesplnenia povinnosti určitých článkov smernice Rady 91/271/EHS z 21. mája 1991 o čistení komunálnych odpadových vôd t. j. aj úprava ustanovení, týkajúca sa individuálnych a iných primeraných systémov, medzi ktoré patria aj malé ČOV do 50 EO, kde nám je vytýkaná nedostatočná kontrola nad prevádzkou a technickým stavom malých ČOV.   |
| 1. **Ciele a výsledný stav**
 |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*Z dôvodu infringementu sa zavádza povinnosť pre vlastníka malej ČOV do 50 EO zabezpečiť vykonanie technickej revízie tejto vodnej stavby revíznym technikom v pravidelných intervaloch. Cieľom je dosiahnutie väčšej ochrany povrchových a podzemných vôd, kde sú vypúšťané vyčistené odpadové vody z malých ČOV do 50 EO. Dopĺňajú sa povinnosti – zasielanie výsledkov technickej revízie orgánom štátnej vodnej správy, povinnosť zosúladenia povolení s návrhom nariadenia vlády podľa umiestnenia malej ČOV do 50 ekvivalentných obyvateľov. |
| 1. **Dotknuté subjekty**
 |
| *Uveďte subjekty, ktorých sa zmeny návrhu dotknú priamo aj nepriamo:*Vlastníci malých čistiarní odpadových vôd do 50 ekvivalentných obyvateľov – väčšinou domácnosti, ale i malé penzióny, chaty, ak sa ich návrh týka ako vlastníkov chát; domácnosti prevádzkujúce žumpy (vlastníci domov a chát mimo súvislej zástavby, kde nie je uvažovaná výstavba stokovej siete), ktorí sa rozhodnú vymeniť prevádzku žúmp za MČOV; domácnosti využívajúce zastarané MČOV (ktoré už nesplnia požiadavky na kategórie II a III, +P); domácnosti, ktoré nemajú legalizovanú MČOV (a nevykonávajú žiadne povinnosti, ktoré by vyplývali z prevádzkovania vodnej stavby) a domácnosti, ktoré majú legálne a vyhovujúce MČOV, (ktoré sú v súlade s novými požiadavkami), ale pribudne im povinnosť na technickú revíziu. |
| 1. **Alternatívne riešenia**
 |
| *Aké alternatívne riešenia boli posudzované?**Uveďte, aké alternatívne spôsoby na odstránenie definovaného problému boli identifikované a posudzované.*Nulový variant: Ak by domácnosti, a ďalší vlastníci MČOV nedali do súladu MČOV s požiadavkami návrhu nariadenia vlády a nezabezpečili technickú revíziu MČOV. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  Áno | [x]  Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*  |
| 1. **Transpozícia práva EÚ**
 |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* Individuálne a iné primerané systémy boli transponované zo smernice Rady 91/271/EHS o čistení komunálnych odpadových vôd do zákona č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) v znení neskorších predpisov najmä v § 36 a 37 a do nariadenia vlády SR č. 269/2010 Z. z. v znení neskorších predpisov. |
|  |
| 1. **Preskúmanie účelnosti\*\***
 |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.* Vyhodnotenie návrhu po troch rokoch od jeho účinnosti. Vyhodnotenie bude podkladom pre reportovacie povinnosti SR v oblasti čistenia komunálnych odpadových vôd ako časť IPS – individuálne a iné primerané systémy; počet prehodnotených povolení na MČOV a počet vykonaných technických revízií MČOV revíznym technikom. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.

|  |
| --- |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[x]  Pozitívne |[ ]  Žiadne |[x]  Negatívne |
|  Mechanizmus znižovania byrokracie  a nákladov sa uplatňuje: |[x]  Áno |  |  |[ ]  Nie |
| **Sociálne vplyvy** |[x]  **Pozitívne** |[ ]  **Žiadne** |[x]  **Negatívne** |
| **Vplyvy na životné prostredie** |[x]  **Pozitívne** |[ ]  **Žiadne** |[ ]  **Negatívne** |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

 |
|  |

|  |
| --- |
| 1. **Poznámky**
 |
| *V prípade potreby uveďte doplňujúce informácie k návrhu.* Predpokladá sa pozitívny dopad na životné prostredie – úprava požiadaviek na limity vypúšťania vyčistených odpadových vôd z malých ČOV do 50 EO v závislosti od oblasti, kde bude situovaná. Nepredpokladá sa vplyv na rozpočet verejnej správy. Pozitívny vplyv na podnikateľské prostredie spočíva v nových pracovných príležitostiach pre revíznych technikov, pre výrobcov malých ČOV, predajcov malých ČOV do 50 EO. Negatívny vplyv pre podnikateľské prostredie – MSP sa predpokladá ojedinele, vo veľmi malom počte (napr. malé penzióny, chaty). |
| 1. **Kontakt na spracovateľa**
 |
| Ministerstvo životného prostredia Slovenskej republiky, sekcia vôd - odbor strategického vodného plánovania;zuzana.rezna@enviro.gov.sk; katarina.karasova@enviro.gov.sk; viera.vikukelova@enviro.gov.sk *.*  |
| 1. **Zdroje**
 |
| Výskumný ústav vodného hospodárstva, Asociácia čistiarenských expertov, Okresné úrady, odbory starostlivosti o životné prostredie  |
| 1. **Stanovisko Komisie pre posudzovanie vybraných vplyvov z PPK**
 |
| ☐ Súhlasné ☐ Súhlasné s návrhom na dopracovanie ☒ NesúhlasnéK doložke vybraných vplyvovKomisia žiada o vypracovanie aktuálnej verzie Doložky vybraných vplyvov v zmysle aktuálnej Jednotnej metodiky na posudzovanie vybraných vplyvov, schválenej uznesením vlády SR č. 234/2021, s účinnosťou od 1.6.2021. (v predloženom formulári bola aktualizovaná len časť 9)V bode 4. Dotknuté subjekty je potrebné doplniť všetky dotknuté skupiny obyvateľov, ako sú špecifikované v bode 4.1 predloženej analýzy sociálnych vplyvov; teda nielen vlastníkov malých čistiarní odpadových vôd do 50 ekvivalentných obyvateľov – väčšinou domácnosti, alebo domácnosti, ak sa ich návrh týka ako vlastníkov chát, ale aj domácnosti prevádzkujúce žumpy (vlastníci domov a chát mimo súvislej zástavby, kde nie je uvažovaná výstavba stokovej siete, ktorí vymenia prevádzku žúmp za DČOV); domácnosti využívajúce zastarané DČOV (ktoré už nesplnia požiadavky na kategórie II a III, +P); domácnosti, ktoré nemajú legalizovanú DČOV (a nevykonávajú žiadne povinnosti, ktoré by vyplývali z prevádzkovania vodnej stavby) a domácnosti, ktoré majú legálne a vyhovujúce DČOV, (ktoré sú v súlade s novými požiadavkami), ale pribudne im povinnosť na technickú revíziu. **Vyhodnotenie:**Akceptované. Text doplnený do bodu 4.V súvislosti s dotknutými subjektami zároveň považuje Komisia za potrebné ujasniť, či znenie predloženého návrhu, podľa ktorého malé čistiarne odpadových vôd do 50 ekvivalentných obyvateľov sa realizujú v prípadoch, ak nie je možné z technických dôvodov a/alebo neprimerane vysokých nákladov pripojenie nehnuteľnosti na verejnú kanalizáciu, znamená, že domácnosti prevádzkujúce žumpy si budú musieť zaobstarať DČOV, čo znamená, že budú povinní vymeniť prevádzku žúmp za DČOV. V takomto prípade bude potrebné upraviť aj znenie tejto dotknutej skupiny v analýze sociálnych vplyvov a aj v bode 4. Dotknuté subjekty doložky vybraných vplyvov, keďže táto skupina je označená ako domácnosti, „ktorí vymenia prevádzku žúmp za DČOV“, aby bolo zrejmé, že ide o povinnosť takto konať.**Vyhodnotenie:**Akceptované. Návrh nariadenia neukladá povinnosť domácnostiam, ktoré používajú žumpy na dočasné uskladnenie odpadových vôd, aby si zriadili DČOV.Komisia žiada o dopracovanie všetkých povinných častí Doložky vybraných vplyvov. V Bode 5. Alternatívne riešenia je potrebné uviesť minimálne nulový variant a v časti 8. Preskúmanie účelnosti je potrebné uviesť termín, kedy by malo dôjsť k preskúmaniu účinnosti a účelnosti predkladaného materiálu a kritériá, na základe ktorých bude preskúmanie vykonané.**Vyhodnotenie.** Akceptované. Body 5 a 8 boli doplnené.Komisia žiada predkladateľa v Doložke vybraných vplyvov v časti 9. vyznačiť uplatňovanie mechanizmu znižovania byrokracie a nákladov, nakoľko predkladaný materiál zavádza vplyvy na podnikateľské prostredie, na ktoré sa vzťahuje mechanizmus.**Vyhodnotenie:** Akceptované, v časti 9. bolo vyznačené uplatňovanie mechanizmu znižovania byrokracie a nákladov.K vplyvom na podnikateľské prostredieKomisia žiada predkladateľa v Analýze vplyvov na podnikateľské prostredie v časti 3.1 v opatrení č. 4 o výraznú revíziu časovej povinnosti vedenia prevádzkového denníka. Expertný odhad stanovený na 5 minút považujeme za nedostatočný, nakoľko ide o povinnosť, ktorá zahŕňa:a) Záznam o vykonaní údržby;b) Protokoly o vykonanom odbere vzorky odpadovej vody (Protokol o skúške vzorky);c) Záznam o odvoze kalu;d) Záznam o poruchách, mimoriadnych udalostiach a zásahoch, ktoré sa vykonali na danom zariadení.**Vyhodnotenie:** Akceptované. Expertný odhad na vedenie prevádzkového denníka bol upravený v opatrení č. 4 v časti 3.1.Komisia žiada predkladateľa v Analýze vplyvov na podnikateľské prostredie v časti 3.1 v opatrení č. 7 o poníženie sumy o náklady revíznych technikov. Predkladateľ uviedol zníženie nákladov pre revíznych technikov v celej výške, ktorú za revíziu zaplatí vlastník malých čistiarní odpadových vôd. Táto suma je však neadekvátna, nakoľko, nie sú zohľadnené náklady, ktoré revízny techník vynaloží na revíziu. Potrebnú sumu je teda nutné znížiť o náklady (zdaňovanie príjmu, nepriame finančné náklady a časovú náročnosť vykonanie revízie, ako aj uskutočnenie kontroly vedenia denníka a spísanie protokolu o revízií).**Vyhodnotenie:**Akceptované – v časti 3.1 boli upravené sumy na revíznych technikov.Komisia žiada predkladateľa v Analýze vplyvov na podnikateľské prostredie v opatrení č. 6 uviesť modelový príklad. Predkladateľ uviedol kvantifikáciu na 1 podnikateľský subjekt, Komisia navrhuje uviesť modelový príklad napr. na 10 subjektov. Ak to nie je možné, Komisia žiada uviesť minimálne kvantifikáciu na 1 podnikateľský subjekt aj do Kalkulačky nákladov a zapracovať túto sumu aj do tabuľky č. 3.1.1 a 3.1.2 v Analýze vplyvov na podnikateľské prostredie. **Vyhodnotenie:**Akceptované – za opatrenie č. 6 bol doplnený modelový príklad ako aj v tabuľke č. 3.1.1 a 3.1.2.Komisia žiada predkladateľa o dopracovanie časti 3.2 Vyhodnotenie konzultácií s podnikateľskými subjektami v zmysle Jednotnej metodiky na posudzovanie vybraných vplyvov, keďže táto časť v Analýze vplyvov na podnikateľské prostredie úplne absentuje.**Vyhodnotenie:**Akceptované, text bol doplnený v časti 3.2.Komisia odporúča predkladateľovi uviesť do časti 3.4 Iné vplyvy na podnikateľské prostredie v zmysle bodu a) sankcie alebo pokuty, ako dôsledok porušenia právne záväzných ustanovení; konštatovanie, že pokuty môžu vzniknúť z nových skutkových podstát správnych deliktov a priestupkov pre nové dotknuté subjekty, (keďže sa očakáva pozitívny vplyv na rozpočet verejnej správy v dôsledku predpokladaných príjmov z možných pokút z nových skutkových podstát správnych deliktov a priestupkov)**Vyjadrenie:**Akceptované, doplnený text v časti 3.4K materiálu je potrebné priložiť aj kalkulačku nákladov, ktorá je povinnou súčasťou Analýzy na PP.**Vyjadrenie:**Kalkulačka nákladov na PP je priložená.K vplyvom na rozpočet verejnej správyV doložke vybraných vplyvov sa v časti 9. uvádzajú pozitívne vplyvy predmetného návrhu nariadenia vlády SR na rozpočet verejnej správy, pričom v časti 10. sa uvádza, že pozitívny vplyv na rozpočet verejnej správy sa nedá kvantifikovať, nakoľko predpokladané príjmy budú z možných pokút z nových skutkových podstát správnych deliktov a priestupkov, pričom nie je možné predpokladať množstvo a druh správnych deliktov a priestupkov. S uvedeným konštatovaním sa nestotožňujeme, nakoľko návrhom nariadenia vlády SR sa neupravujú nové skutkové podstaty správnych deliktov a priestupkov.V dôvodovej správe sa vo všeobecnej časti uvádza, že predložený návrh nariadenia vlády SR nebude mať negatívne vplyvy a požiadavky na rozpočet verejnej správy a že v súvislosti s evidenciou, prevádzkou a kontrolu sa bude vyžadovať vytvorenie informačného nástroja malých čistiarní odpadových vôd do 50 ekvivalentných obyvateľov. Uvedené konštatovanie zrejme súvisí s úpravou navrhovanou v novom § 5a ods. 15 nariadenia vlády Slovenskej republiky č. 269/2010 Z. z., podľa ktorého protokol o technickej revízii malej čistiarne odpadových vôd do 50 ekvivalentných obyvateľov vypracuje revízny technik a zašle ho príslušnému okresnému úradu každoročne do 30. januára nasledujúceho kalendárneho roka v elektronickej forme.Vzhľadom na uvedené je potrebné v celom materiáli zjednotiť vykazovanie vplyvov na rozpočet verejnej správy. Ak predkladateľ predpokladá, že návrh nariadenia vlády SR bude zakladať negatívne vplyvy na rozpočet verejnej správy v súvislosti s potrebou vytvorenia nového alebo úpravy existujúceho informačného systému, potom v doložke vybraných vplyvov je potrebné označiť „negatívne“ vplyvy návrhu nariadenia vlády SR na rozpočet verejnej správy, ktoré žiada Komisia zabezpečiť v rámci schválených rozpočtov subjektov verejnej správy, a teda označiť rozpočtovú zabezpečenosť identifikovaného negatívneho vplyvu možnosťou „áno“. Súčasne podľa § 33 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, ako aj podľa platnej Jednotnej metodiky na posudzovanie vybraných vplyvov je potrebné dopracovať analýzu vplyvov na rozpočet verejnej správy, v ktorej predkladateľ kvantifikuje negatívne vplyvy predmetného návrhu nariadenia vlády SR na rozpočet verejnej správy na bežný rok a na tri nasledujúce rozpočtové roky a uvedie návrh na úhradu zvýšených výdavkov.**Vyjadrenie:**Text bol zjednotený, upravený.K sociálnym vplyvomAnalýzu sociálnych vplyvov je potrebné vypracovať v novej šablóne pre túto analýzu podľa Jednotnej metodiky na posudzovanie vybraných vplyvov účinnej od 1. júna 2021 (Príloha č. 4).V bode 4.1 analýzy sociálnych vplyvoch žiada Komisia prehľadne uviesť hodnotenie vplyvov na hospodárenie jednotlivých dotknutých skupín domácností tak, aby bolo z analýzy zrejmé, či, v akom prípade a v akom rozsahu predložený návrh ustanovuje povinnosti v súvislosti s obstaraním a prevádzkou DČOV a v akom prípade ide len o možnosť, ktorú domácnosti nemusia využiť. Zároveň je potrebné hodnotenie vplyvov na hospodárenie jednotlivých dotknutých skupín domácností uviesť tak, aby ku každej hodnotenej skupine boli zrejmé údaje o jednorazových výdavkoch (napr. v súvislosti s obstaraním DČOV v prípadoch, kedy ide o povinnosť, zrušením aktuálne používaného zariadenia, obstaraním novej technológie) a pravidelných/opakujúcich sa výdavkoch (napr. prevádzkové náklady, údržba, revízie, náklady na odvádzanie a čistenie odpadových vôd). Zároveň je potrebné uviesť veľkosť dotknutej skupiny a termín, odkedy jednotlivé vplyvy nastanú. V bode 4.1 analýzy sociálnych vplyvov žiada Komisia v príslušnej časti explicitne uviesť, ktoré z hodnotených povinností a výdavkov s nimi spojených sa týkajú zraniteľných skupín obyvateľstva.**Vyjadrenie:**Akceptované. Analýza sociálnych vplyvov bola vypracovaná v novej šablóne a text upravený podľa pripomienok.III. Záver: Stála pracovná komisia na posudzovanie vybraných vplyvov vyjadruje  nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok. |